{"word_count": 319, "character_count": 2898}
Konferencia a rend magyarországi történetéről, kulturális és művelődéstörténeti jelentőségérőlIdőpontja: 2020. március 17–19. (kedd–csütörtök)A koronavírus-járvány veszélye miatt, a vonatkozó kormányzati intézkedések értelmében a konferencia elmarad, és későbbi időpontban kerül megrendezésre.Új időpont: 2020. szeptember 10–12. (csütörtök–szombat)Helyszíne: Gödöllői Premontrei ApátságSzervezője: Magyar Premontrei CirkáriaA premontrei rend megalapításának 900. évfordulója alkalmából a Magyar Premontrei Cirkária háromnapos nemzetközi tudományos konferenciát szervez a Gödöllői Premontrei Apátság épületében. A konferencia célja az, hogy a premontrei rend magyarországi tevékenységének középkori, újkori és legújabbkori történetét, a rend lelkiségét, valamint kulturális és művelődéstörténeti jelentőségét egyaránt vizsgálja.A premontrei rend történetével kapcsolatos áttekintések mellett a konferenciára kifejezetten várjuk az új kutatási eredményeket bemutató, illetve a módszertanilag újszerű előadásokat. A tervek szerint az interdiszciplináris konferencia fókuszában a mikrohistóriai megközelítés és az esettanulmányok bemutatása áll majd, amelyek mentén a premontrei rend magyarországi történetének új narratívái alakíthatók ki. A konferenciára – meghívott előadók mellett – szenior és fiatal kutatók jelentkezését egyaránt örömmel fogadjuk, valamennyi tudományágból. A konferencia előadásaiból szerkesztett tanulmánykötetet jelentetünk meg.A konferencia tervezetett tematikus egységei:Szent Norbert és követői: premontrei lelkiség-, eszme- és liturgiatörténetA premontrei rend magyarországi története a középkorban és a kora újkorbanA premontrei rend magyarországi története a hosszú 19. századbanA premontrei rend magyarországi története az első világháborútól napjainkigA premontrei rend oktatói tevékenysége a 19–20. századbanPremontreiek a magyar tudománytörténetbenA premontrei rend gyűjteményei, könyvtárai és levéltáraiPremontrei irodalomtörténetPremontrei építészeti emlékek a középkortól napjainkigA premontrei rend hatása a magyarországi képzőművészetreTakács Menyhért emlékezeteA konferenciára jelentkezni a 20 perces előadás tervezett címével, rövid összefoglalójával (max. 300 szó), az előadó rövid önéletrajzával (max. 200 szó) lehetséges. Kérjük, hogy jelentkezésükben tüntessék fel az előadás témájához kapcsolódó legfontosabb levéltári források, illetve szakirodalom jegyzékét is (max. 5 tétel). A jelentkezéseket 2019. október 13-ig várjuk a premontrei900@gmail.com e-mail címre.A konferencia szervezőbizottsága a „Premontrei 900” kuratórium:Hancz Gábor Tamás O.Praem., a Csornai Premontrei Apátság alperjeleHolnapy Dénes Márton O.Praem., a Gödöllői Premontrei Apátság alperjeleKovács Ágnes, a Gödöllői Premontrei Apátság Levéltárának kézirattárosaKusler Ágnes, a Premontrei 900 kiállítás kurátoraOrbán Csaba Frigyes O.Praem., a gödöllői és a zsámbéki harmadrend vezetője